فرٛینٛک کیپریو

فرٛانسسکو فرٛینٛک کیپریو (23 نَوَمبَر 1936 - 20 اَگَست 2025) چھُ پروویڈینس، روڈ آئیلینڈُک چیٖف میونسپل جج۔ سُہ چھُ روڈ آئی لینڈٕکؠ بورڈ آف گورنرزُک چیئرمین تہِ روٗدمُت۔ تٔمؠ سٕنٛزِ عدالتی کاروٲیی چھِ أکِس ٹیلی وِجَن پروگرام کٹ اِن پروویڈنس مَنٛز ہاونہٕ یِوان۔ امہِ علاوٕ چھُ یہِ بیٚیِس ٹیلی وِجَن پروگرام پارکنگ وارزَس مَنٛز تہِ وچھنہٕ آمُت۔ اَتھ پروگرامَس مَنٛز ہؠکَو فرٛینٛک کیپریو ٹریفک قونوٗنَن ہٕنٛز خَلاف ورزی باپتھ عدالتی کارروٲیی مَنٛز واریٛاہ دِلچسپ فٲصلہٕ کران وٕچھنہٕ۔

2017 ہس مَنٛز گٔیہِ أمؠ سٕنٛدِس عدالتَس مَنٛز پیشی دوران بناونہٕ آمٕتؠ ویڈیو یوٗتاہ وائرل زِ یِم آیہِ 15 ملین لَٹہِ وُچھنہٕ تہٕ 2015 پؠٹھٕ 2019 تام آیہِ کٹ اِن پروویڈنس تَقریٖبَن 100 ملین لَٹہِ وُچھنہٕ۔ بیٛاکھ اَکھ ویڈیو یُس پلپٹیسٹک  تہٕ یوٹیوبَس پؠٹھ شیئر کرنہٕ آو، آو 43.6 ملین لَٹہِ وُچھنہٕ۔

 دود تہٕ موتھ 

6 دَسَمبَر 2023 کوٚر کیپریوَن اعلان زِ أمِس آو لبلبہٕ کینسر۔ تٔمؠ کوٚر مئی 2024 مَنٛز ریڈییشن ٹریٹمنٹُک ٲخری دور مُکمل۔

19 اَگَست 2025 کوٚر تٔمؠ ہسپتال بستر پؠٹھٕ سوشل میڈیاہس پؠٹھ پوسٹ یَتھ مَنٛز ووٚن زِ سُہ آو صحتٕچ خرٲبی پتہٕ دٲخٕل کرنہٕ۔ کیپریو گُزریو دویمہِ دۄہ 88 وٲنٛسہِ مَنٛز۔

حَوالہٕ 

زٲژ:2025 وَفات